**INFORMATĪVAIS ZIŅOJUMS PAR EIROPAS SAVIENĪBAS STRUKTŪRFONDU UN KOHĒZIJAS FONDA INVESTĪCIJU IEVIEŠANAS STATUSU[[1]](#footnote-1)**

1. Atbilstoši Ministru kabineta (turpmāk – MK) 2015.gada 10.marta sēdes protokola Nr.14 27.§ 11.punktam Finanšu ministrijai (turpmāk - FM) ir uzdots, sākot ar 2015.gada maiju, reizi mēnesī (līdz nākamā mēneša beigām) iesniegt MK bez saskaņošanas ar citām iestādēm operatīvo informāciju par Eiropas Savienības struktūrfondu un Kohēzijas fondu (turpmāk – ES fondi) ieviešanas plānu izpildi (turpmāk – ikmēneša ziņojums MK), tai skaitā informāciju atbildīgo iestāžu dalījumā par noteiktiem finanšu mērķiem un citiem priekšnosacījumiem un uzdevumiem.

Attiecīgi FM sniedz operatīvo informāciju par ES fondu 2014.–2020.gada plānošanas periodu[[2]](#footnote-2).

1. **2014.–2020.gada plānošanas periods:**

Par Latvijas salīdzinoši labām investīciju uzsākšanas sekmēm liecina ES dalībvalstu dati – Latvijai joprojām sniegumsir virs vidējā ES, 5.vieta uz 2016. gada 12. oktobri, lai gan iepriekšējā mēnesī bija 4.vieta. Detalizētu informāciju skatīt [ES fondu tīmekļa vietnē](http://www.esfondi.lv/page.php?id=1065)[[3]](#footnote-3) un zemāk esošajā grafikā.

***Grafiks Nr.1*** *“ES fondu kopējie EK veiktie sākotnējie, ikgadējie avansi un starpposma maksājumi dalībvalstīm, % no pieejamā ES fondu finansējuma, dati uz 2016.gada 12.oktobri, progress pret ES fondu kopējiem EK veiktajiem sākotnējiem, ikgadējiem avansiem un starpposma maksājumiem, dati uz 2016. gada 12. septembri.”*

* 1. Informācija par investīciju ieviešanas laika grafika[[4]](#footnote-4) un finanšu progresa izpildes statusu uz 2016.gada 1.oktobri liecina, ka ir stabils progress investīciju uzsākšanas gatavībai, kas atspoguļots grafikā Nr.2, vienlaikus ir arī atsevišķi kavējumi. Detalizēta informācija ir pieejama šī ziņojuma 1.pielikumā, kurā informācija sakārtota loģiskā secībā, sākot ar 2016.gada septembrī[[5]](#footnote-5) apstiprinātajiem MK noteikumiem un turpinot ar kavējumiem (MK noteikumu apstiprināšanai, MK noteikumu izsludināšanai Valsts sekretāru sanāksmē (turpmāk – VSS), kā arī projektu iesniegumu atlases kritēriju iesniegšanai apakškomitejā) un noslēdzot ar specifiskajiem atbalsta mērķiem (turpmāk – SAM) /pasākumiem, kuriem MK noteikumu apstiprināšanas termiņš vēl nav iestājies. Plašāka kopsavilkuma informācija par apstiprinātajiem projektiem un noslēgtajiem līgumiem, kā arī veiktajiem maksājumiem pieejama ES fondu tīmekļa vietnē[[6]](#footnote-6).

***Grafiks Nr.2*** *“ES fondu investīciju uzsākšanas un ieviešanas statuss līdz 2016.gada 1.oktobrim milj. euro, % no ES fondu finansējuma, progress pret datiem līdz 2016.gada 1.septembrim”*

* 1. Līdz 2016.gada 1.oktobrim kopumā ir palielinājies gan MK noteikumu skaits, kuriem kavējas apstiprināšana valdībā, gan arī to finanšu ietekme. No 11 MK noteikumiem, kuru apstiprināšana kavējas, tikai vienā gadījumā sagaidāms, ka MK noteikumi tiks apstiprināti jau tuvākajā laikā. Jāatzīmē, ka gandrīz puse no 366,9 milj. *euro* kavēto MK noteikumu finanšu apmēra ir veselības infrastruktūras jomā. (skat. šī ziņojuma 2.pielikumā).
  2. 2016.gada oktobrī tika plānots apstiprināt finansiāli apjomīgus MK noteikumus – 6.2.1.1.pasākumam “Latvijas dzelzceļa tīkla elektrifikācija” (346,6 milj. *euro*), aktuālais plāns apstiprināšanai 2016.gada novembrī (skat. šī ziņojuma 3.pielikumā). Attiecīgi 2016.gada oktobrī nav paredzams ievērojams apstiprināto MK noteikumu progress, tā kā par finansiāli apjomīgāko investīciju nosacījumiem lēmumi plānoti gada pēdējos mēnešos.
  3. Informācija par MK noteikumiem, kuriem tiek kavēta izsludināšana VSS, ir pieejama šī ziņojuma 3.pielikumā. Atzīmējams, ka palielinās riski 3.1.1.3.pasākuma “Biznesa eņģeļu ko-investīciju fonds” sekmīgā uzsākšanā, jo arvien tiek pārplānoti termiņi, nobīdot uz vēlāku laiku, t.i., sākotnēji plānotais izsludināšanas termiņš VSS kopumā ir atlikts par gandrīz gadu – no 2016.gada februāra uz 2017.gada janvāri. Saskaņā ar Ekonomikas ministrijas (turpmāk – EM) informāciju šo noteikumu savlaicīga izstrāde arvien kavējas, galvenokārt, jo saskaņošana ar nozari un Eiropas Investīciju banku kā fonda (finanšu instrumenta) potenciālo ieviesēju prasa ievērojami lielāku laiku nekā sākotnēji plānots. Šim jautājumam turpmāk tiks pievērsta pastiprināta uzmanība.
  4. Neskatoties uz atsevišķām uzdevumu izpildes termiņu nobīdēm, **joprojām iespējams sasniegt valdības mērķi līdz 2016 gada beigām apstiprināt MK noteikumus par vismaz 4 mld. *euro* ES fondu investīcijām (90% no kopējā pieejamā ES fondu finansējuma)**, **ja izdosies līdz gada beigām pieņemt atlikušos stratēģiski nozīmīgos lēmumus ar ES finanšu atbalstu kopā pat 500 milj. *euro* par investīcijām veselības infrastruktūrā un dzelzceļa elektrifikācijā.**
  5. Detalizētāk MK noteikumu ikmēneša izpildi skatīt grafikā Nr.3.

***Grafiks Nr.3*** *“ES fondu investīciju uzsākšanas gatavība – MK noteikumi 2016.gads.(faktiskie dati līdz 2016.gada 1.oktobrim. (nav izmaiņu uz 2016. gada 21. oktobri) milj. euro)”*

* 1. Projektu iesniegumu **atlašu izsludināšanas progress kopumā vērtējams ļoti labi**. Atsevišķos gadījumos projektu konkursu (atlašu) uzsākšanas termiņi vai projektu apstiprināšana ir atkarīgi no specifisku priekšnosacījumu izpildes (piemēram, projektu ideju priekšatlases, Eiropas Komisijas (turpmāk – EK) dienestu atbildes u.c.)[[7]](#footnote-7). Projektu ideju priekšatlases mērķis ir nodrošināt kvalitatīvāku, mērķtiecīgāku un koordinētu projektu īstenošanu. Tādēļ gadījumos, kad ieilgst šo priekšnosacījumu izpilde, tiek kavēts turpmākais process un reālo investīciju veikšana. Konstatētie būtiskākie priekšnosacījumu izpildes gadījumi, kam turpmāk tiks pievērsta pastiprināta uzmanība, ir šādi:
  + lai arī projektu iesniegumu atlase informācijas un komunikācijas tehnoloģiju (turpmāk – IKT) infrastruktūras attīstībai[[8]](#footnote-8) ir uzsākta jau 2016.gada aprīlī, kopumā vērojams lēns progress detalizētu projektu aprakstu sagatavošanai un izstrādei, un iekļaušanai valsts vienotajā IKT mērķarhitektūrā, kas ir priekšnoteikums projektu iesniegšanai Centrālajā finanšu un līgumu aģentūrā (turpmāk – CFLA). No plānotajiem līdz šī gada beigām 38[[9]](#footnote-9) projektu aprakstiem, MK ir pieņemti lēmumi tikai par 5 (13%) projektu aprakstu iekļaušanu valsts vienotajā IKT mērķarhitektūrā, attiecīgi arvien kritiskāk pieaug investīciju apgūšanas risks IKT jomā. Jākāpina tempi arī digitalizācijas[[10]](#footnote-10) projektu aprakstu izstrādei un iekļaušanai vienotajā IKT mērķarhitektūrā. Nozaru ministrijām daudz intensīvāk jāveic izvirzītais priekšdarbs pie plānoto IKT projektu aprakstu sagatavošanas un saskaņošanas, iekļaušanai valsts vienotajā IKT mērķarhitektūrā;
  + integrētu teritoriālo investīciju pašvaldību degradēto teritoriju infrastruktūras attīstībai[[11]](#footnote-11) ir veikti visi nepieciešamie priekšdarbi atlašu uzsākšanai, attiecīgi nacionālas nozīmes pašvaldībām intensīvāk jākāpina tempi projektu atlases procesa uzsākšanai un investīciju apgūšanai, veicinot izvirzīto mērķu sasniegšanu. Aktīvu konsultatīvo atbalstu pašvaldībām projektu atlases procesa uzsākšanai turpina sniegt gan FM, gan CFLA;
  + projektu ideju un pašvaldību plānu attiecībā uz vispārējās izglītības iestāžu tīkla optimizāciju/reformu saskaņošana ar nozares ministriju un kopumā stratēģiskais priekšatlases process izglītības infrastruktūras attīstībai[[12]](#footnote-12) iekavējis projektu iesniegumu atlases uzsākšanu, būtiski iezīmējot riskus izglītības infrastruktūras snieguma mērķu neizpildei un nākamās būvniecības sezonas zaudēšanu;
  + iekavējot Rīgas pilsētas teritoriju revitalizācijas stratēģiju izstrādi un saskaņošanu, kas kā priekšdarbs bija jāizpilda līdz 2016.gada augusta beigām, ir būtiski aizkavējusies projektu atlases uzsākšana Rīgas revitalizācijas investīcijām[[13]](#footnote-13). Līdz šim apstiprināto teritoriju revitalizācijas stratēģiju sarakstu 2016.gada 11.oktobrī papildināja valdībā apstiprinātā Brasas apkaimes un Centra apkaimes perifērijas revitalizācijas stratēģija un Šķirotavas apkaimes teritorijas revitalizācijas stratēģija, attiecīgi par apstiprināto teritoriju revitalizācijas stratēģijām uzsākams projektu atlases process, vienlaikus jāturpina intensīvs darbs pie pārējo teritoriju revitalizācijas stratēģiju izstrādes un saskaņošanas, ņemot vērā arvien pieaugošos riskus investīciju apguvei un mērķu sasniegšanai;
  + iekavēta projektu atlases uzsākšana investīcijām nozīmīga kultūras un dabas mantojuma attīstīšanai un aizsardzībai[[14]](#footnote-14), ņemot vērā ieilgušo un joprojām nenoslēgušos pašvaldību investīciju plānu priekšatlasi, kuras rezultāti ilgstoši tiek gaidīti un joprojām nav pieejami.
* Vienlaikus pozitīvi (ņemot vērā iepriekšējo pieredzi) - atlases un investīciju uzsākšana pēc nepieciešamo priekšdarbu veikšanas notiek operatīvi, ņemot vērā salīdzinoši augsto gatavības pakāpi gan ar atlases procesu saistīto darbību veikšanai, gan projektu sagatavošanai. Ar visām līdz šim uzsāktajām projektu iesniegumu atlasēm var iepazīties CFLA tīmekļa vietnē[[15]](#footnote-15).
  1. **Būtiskākie aktuālie riski** ar lielāko finanšu ietekmi saglabājas jau iepriekš ziņotie[[16]](#footnote-16), t.i., saistībā ar lēmumiem par finansējuma izlietojumu:
     + **Veselības infrastruktūrai (152 milj. *euro*,Eiropas Reģionālās attīstības fonds (turpmāk – ERAF);**
     + **Dzelzceļa elektrifikācijas projektam** (346,6 milj. *euro*, Kohēzijas fonds);
     + **Inčukalna gudrona dīķu** attīrīšanas (sanācijas) projekta pabeigšanai (kopā indikatīvi 53 milj. *euro*, 2.posmam indikatīvi 25 milj. *euro*);
     + **Horizontāls risks par turpmāko gadu investīciju optimālu plūsmu -** piedāvājumu un kapacitātes disbalansu, jo īpaši būvniecības jomā: **MK 2016.gada 22.septembra sēdē, izskatot jautājumu par aktuālo ES fondu ieviešanas progresu, EM apņēmās** sadarbībā ar iesaistītām nozaru ministrijām un nozaru speciālistiem veikt analīzi par kopumā valstī sagaidāmām publiskām un privātām investīcijām un nepieciešamo resursu pieejamību un ietekmi uz tirgus cenu un kvalitāti, analizējot ekonomikas pārkaršanas riskus. Lai arī plānoto ES fondu 2014.–2020.gada plānošanas perioda investīciju apjoms būvniecībā ir ievērojams, būtiski ir analizēt un modelēt nozares attīstību kopumā, ņemot vērā ne tikai potenciālos ES fondu ieguldījumus, bet arī pašvaldību, kapitālsabiedrību, privātās un citas investīcijas, kas var ietekmēt situāciju nozarē. EM tika uzdots, balstoties uz veikto analīzi, līdz 2016.gada 31.decembrim iesniegt informatīvo ziņojumu MK par secinājumiem un konkrētiem priekšlikumiem nepieciešamai rīcībai, lai novērstu vai mazinātu ekonomikas pārkaršanas riskus, tai skaitā sabalansētu ES fondu 2014.–2020.gada plānošanas perioda optimālu investīciju plūsmu. Tāpat Saeimas Eiropas lietu komisija 2016.gada 19.septembra sēdē, uzklausot atbildīgo iestāžu ziņojumus par ES fondu investīciju gaitu un prognozēm turpmākiem gadiem, aicināja atbildīgās iestādes risināt šo jautājumu un iesniegt minētajai komisijai konkrētus priekšlikumus[[17]](#footnote-17).
* **Jauns risks saistīts ar sabiedrības daļas negatīvo viedokli publiskajā telpā par Rīgas tramvaju infrastruktūras attīstības projekta ieceri (70 milj.*euro*, KF)-,** ko Rīgas pašvaldības  SIA “Rīgas satiksme” plāno realizēt ES fondu 2014. – 2020.gada plānošanas perioda 4.5.1.1.pasākuma “Attīstīt videi draudzīgu sabiedriskā transporta infrastruktūru (sliežu transporta)” ietvaros. Notiek projekta iesnieguma vērtēšana atbilstoši noteiktajai kārtībai[[18]](#footnote-18).   Turpmāka šī riska pārvaldība (problēmu identificēšana, novēršana, sabiedrības informēšana u.c.) tiek gaidīta no projekta ieceres virzītāja puses.
  1. Apstiprināšanai EK ir iesniegti darbības programmas “Izaugsme un nodarbinātība” (turpmāk – DP) grozījumi[[19]](#footnote-19). EK uzstāj, ka minēto grozījumu apstiprināšanai nepieciešams pārskatīt un iesniegt arī precizētu Partnerības līgumu Eiropas Savienības investīciju fondu 2014.–2020.gada plānošanas periodam (turpmāk – PL), ņemot vērā saistītās finansējuma pārdales, kas ir veiktas DP. Lai paātrinātu procesu, atbilstoši EK piedāvājumam, tiek plānots veikt attiecīgus precizējumus tikai konkrētajā PL sadaļā SFC 2014 sistēmā[[20]](#footnote-20). Veicamie precizējumi PL ir tehniski un nav interpretējami, paredzot salāgot konkrētu PL finansējuma tabulu ar attiecīgo DP finansējuma sadalījumu, par ko pēc būtības jau ir pieņemts lēmums MK. Tāpat šādi precizējumi pamatojami ar Regulas Nr.1303/2013[[21]](#footnote-21) 30.panta 2.punktu, kas paredz, ka arī EK lēmums par atsevišķām DP grozījumu sadaļām nozīmē automātisku apstiprinājumu arī PL izmaiņām, tādējādi paredzot atvieglot saskaņošanas procedūru, lai salāgotu abus plānošanas dokumentus. Turklāt, ņemot vērā, ka izstrādes stadijā ir jauni DP grozījuma priekšlikumi, kas arī paredz izmaiņas, kas ietekmēs PL, līdz ar jaunajiem DP grozījumiem tiks virzīta arī pilna pārskatītā PL versija.
  2. Attiecībā uz 2016.gada finanšu plāna izpildi – atbalsta maksājumiem projektu īstenotājiem – secināms, ka pārskata periodā kopumā ir minimāls ES fondu maksājumu progress. Skatīt šī ziņojuma tabulu Nr.1.

***Tabula Nr.1*** *“2014.-2020.gada plānošanas periods: ES fondu līdzfinansējuma maksājumu plāna izpilde līdz 2016.gada 1.oktobrim, euro.”*

|  |  |  |  |  |  |  |  |
| --- | --- | --- | --- | --- | --- | --- | --- |
| **Prioritārais virziens** | **Plāns 2016.gadam kopā** | **Plāns 01.01.2016. - 01.10.2016.** | **Faktiskā izpilde 01.01.2016. - 01.10.2016.** | **Līdz 01.10.2016.** | | **Iepriekšējā mēnesī** | |
| **Izpilde,%** | **Neizpilde (-)** | **Izpilde,%** | **Neizpilde (-)** |
| **/pārpilde(+)** | **/pārpilde(+)** |
| 1.Pētniecība tehnoloģiju attīstība un inovācijas | 11 137 430 | 4 995 826 | 720 771 | 14,4 | -4 275 055 | 52,3 | -540 297 |
| 2.IKT pieejamība, e-pārvalde un pakalpojumi | 9 340 843 | - | - | - | - | - | - |
| 3.Mazo un vidējo komersantu konkurētspēja | 30 075 247 | 13 663 272 | 30 122 932 | 220,5 | 16 459 660 | 340,4 | 21 272 626 |
| 4. Pāreja uz ekonomiku ar zemu oglekļa emisijas līmeni visās nozarēs | 19 368 881 | 7 033 699 | 17 790 | 0,3 | -7 015 909 | 0,3 | -5 365 910 |
| 5.Vides aizsardzība un resursu izmantošanas efektivitāte | 27 324 058 | 11 598 519 | 826 135 | 7,1 | -10 772 383 | 14,6 | -4 608 276 |
| 6.Ilgtspējīga transporta sistēma | 152 749 691 | 98 296 823 | 67 442 754 | 68,6 | -30 854 069 | 80,9 | -15 950 111 |
| 7.Nodarbinātība un darbaspēka mobilitāte | 31 395 139 | 27 786 533 | 31 834 467 | 114,6 | 4 047 934 | 113,1 | 3 142 177 |
| 8.Izglītība, prasmes un mūžizglītība | 5 048 340 | 872 342 | 262 841 | 30,1 | -609 501 | 56,1 | -178 627 |
| 9.Sociālā iekļaušana un nabadzības apkarošana | 16 054 669 | 9 030 537 | 3 691 813 | 40,9 | -5 338 724 | 29,9 | -5 442 331 |
| 10.; 11.; 12. Tehniskā palīdzība | 12 463 361 | 8 308 908 | 5 515 709 | 66,4 | -2 793 199 | 54,8 | -2 403 849 |
| **KOPĀ** | **314 957 659** | **181 586 458** | **140 435 212** | **77,3** | -41 151 247 | **92,9** | **-10 074 597** |

Maksājumu plāna novirze līdz 2016.gada 30.septembrim ceturkšņa laikā no 18,1 milj. *euro* palielinājusies līdz 41,2 milj. *euro*. Kumulatīvā plāna izpilde līdz 2016.gada 30.septembrim ir 77,3% (181,6 milj. *euro*)[[22]](#footnote-22), bet gada plāns (314,9 milj. *euro*) izpildīts tikai 44,6% apmērā.Neizpildes, galvenokārt (1) ceļu rekonstrukcijas jomā (vēlāk iesniegti projektu iesniegumi, iepirkumu sarežģījumi); (2) integrēti teritoriālajās investīcijās, jo īpaši ieguldījumos uzņēmējdarbībai nozīmīgā infrastruktūrā nacionālas nozīmes attīstības centru pašvaldībās (tā kā integrēti teritoriālās investīcijas saskaņā ar ES fondus regulējošiem normatīvajiem aktiem ir jaunievedums šajā plānošanas periodā, sākotnējais plāns uzsākt projektu atlases un veikt investīcijas bijis pārāk optimistisks; šobrīd secināms, ka progress sagaidāms 2017.gadā). Tāpat gadījumos, kad vēlāk nekā plānots tiek apstiprināti MK noteikumi un secīgi uzsāktas projektu atlases, šīm nobīdēm ir tieša negatīva ietekme uz naudas plūsmas prognožu izpildi. Ņemot vērā atlikušo maksājumu apjomu, kas plānots līdz gada beigām, un aktualizētās operatīvās vadošās iestādes prognozes, jau šobrīd var paredzēt, ka līdz gada beigām noteiktais plāns netiks izpildīts jomās, kas vērstas uz ceļu infrastruktūras, IKT sistēmu, izglītības, veselības aprūpes un vides aizsardzības attīstību (indikatīvi 30% no 2016.gadā kopējiem plānotajiem maksājumiem faktiski īstenosies 2017.gadā).

Pielikumā:

1. Eiropas Savienības struktūrfondu un Kohēzijas fonda 2014.-2020.gada plānošanas perioda specifisko atbalsta mērķu ieviešanas laika grafika statuss uz 01.10.2016. uz 7 lp.
2. Kavētie Ministru kabineta noteikumi specifisko atbalsta mērķu/pasākumu laika grafikā, statuss uz 11.10.2016 uz 1 lp.
3. Kavēta Ministru kabineta noteikumu izsludināšana valsts sekretāru sanāksmē uz 11.10.2016 uz 1 lp.

Finanšu ministre D.Reizniece-Ozola

26.10.2016 09:36

2553

Inta Dimzule

Finanšu ministrijas Eiropas Savienības fondu uzraudzības departamenta

Uzņēmējdarbības un inovāciju uzraudzības nodaļas vecākā referente

Tālr. 67083873

[Inta.Dimzule@fm.gov.lv](mailto:Ieva.Ziepniece@fm.gov.lv)

1. Ziņojumā tiek sniegta informācija par datu un informācijas apkopojumiem uz dažādiem atskaites datumiem ar mērķi sniegt aktuālo informāciju. [↑](#footnote-ref-1)
2. Netiek iekļauta informācija par ES fondu 2007.-2013.gada plānošanas periodu, jo kopumā ieviešanas posms sekmīgi noslēdzies, notiek slēguma dokumentu izstrāde un pārbaudes, kā arī finanšu instrumentu riska kapitāla instrumentos no 2016.septembra līdz oktobra beigām vēl pieejams 8,7 milj. *euro* ES fondu finansējums, t.sk. ieņēmumi no brīvo publisko līdzekļu noguldījumiem. Plašāka informācija par finanšu instrumentiem pieejama ES fondu tīmekļa vietnē: <http://www.esfondi.lv/finansu-instrumentu-ieviesanas-statuss>; <http://www.altum.lv/lv> [↑](#footnote-ref-2)
3. ES fondu tīmekļa vietnes sadaļā par ES fondu un Kohēzijas fonda kopējiem EK veiktiem maksājumiem dalībvalstīm: <http://www.esfondi.lv/kopejie-ek-veiktie-maksajumi-dalibvalstim> [↑](#footnote-ref-3)
4. Skatīt informatīvā ziņojuma par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2015.gada 31.decembrim 6.pielikumu: <http://www.esfondi.lv/zinojumi-Ministru-kabinetam> [↑](#footnote-ref-4)
5. Pilna informācija par izpildes statusu uz 2016.gada 1.oktobri pieejama <http://www.esfondi.lv/finansu-un-raditaju-plani-to-izpilde> [↑](#footnote-ref-5)
6. Finanšu rādītāju plāni un to izpilde <http://www.esfondi.lv/finansu-un-raditaju-plani-to-izpilde> [↑](#footnote-ref-6)
7. Pilna informācija par izpildes statusu uz 2016.gada 1.septembri pieejama <http://www.esfondi.lv/finansu-un-raditaju-plani-to-izpilde>, kā arī Centrālās finanšu un līgumu aģentūras tīmekļa vietnē pieejams atlašu izsludināšanas indikatīvais laika grafiks <http://www.cfla.gov.lv/lv/es-fondi-2014-2020/projektu-iesniegumu-atlase> [↑](#footnote-ref-7)
8. 2.2.1.1. pasākums “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” [↑](#footnote-ref-8)
9. MK 2015.gada 17.novembra noteikumi Nr.653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi [↑](#footnote-ref-9)
10. 2.2.1.2. pasākums “Digitalizācija” [↑](#footnote-ref-10)
11. 3.3.1.SAM “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām“ un 5.6.2.SAM “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām“ [↑](#footnote-ref-11)
12. 8.1.1.SAM “Palielināt modernizēto STEM, tajā skaitā medicīnas un radošās industrijas, studiju programmu skaitu“ un 8.1.2.SAM “Uzlabot vispārējās izglītības iestāžu mācību vidi” [↑](#footnote-ref-12)
13. 5.6.1.SAM “Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” [↑](#footnote-ref-13)
14. 5.5.1. SAM “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” [↑](#footnote-ref-14)
15. <http://www.cfla.gov.lv/lv/es-fondi-2014-2020/izsludinatas-atlases> [↑](#footnote-ref-15)
16. 2016.gada septembra ziņojums pieejams <http://www.esfondi.lv/zinojumi-Ministru-kabinetam> [↑](#footnote-ref-16)
17. <http://saeima.lv/lv/aktualitates/saeimas-zinas/25109-lolita-cigane-primarais-es-fondu-apguve-finansejuma-merktieciga-ieguldisana> [↑](#footnote-ref-17)
18. http://www.cfla.gov.lv/lv/es-fondi-2014-2020/izsludinatas-atlases/4-5-1-1 [↑](#footnote-ref-18)
19. Apstiprināti ar Ministra kabineta 2016.gada 3.maija rīkojumu Nr.274 “Grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība”” 2016.gada 25.augusta rīkojumu Nr.484 “Grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība””. [↑](#footnote-ref-19)
20. Kopējā fondu vadības sistēma (*System for Fund management in the European Community* 2014-2020) (turpmāk – SFC2014). [↑](#footnote-ref-20)
21. Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ padomes regulu (EK) Nr.1083/2006 [↑](#footnote-ref-21)
22. Skatīt informatīvā ziņojuma par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2015.gada 31.decembrim 5.pielikumu: <http://www.esfondi.lv/zinojumi-Ministru-kabinetam> [↑](#footnote-ref-22)